Jure Pukl Quartet
2025-09-09 20:00 - 22:00 (Europe/Ljubljana)
torek, 9. 9. 2025, ob 20:00
Vstopnina: 15€
Za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.
Jure Pukl je prejemnik nagrade Prešernovega sklada (2015) in eden vodilnih slovenskih saksofonistov ter skladateljev sodobne jazzovske scene. Njegova glasba združuje virtuoznost, drznost in zvočno domišljijo – tisto troje, kar poganja jazz od začetka in ga žene naprej v 21. stoletje.
Študiral je klasični in jazzovski saksofon na Dunaju, v Haagu, na sloviti Berklee College of Music (pod mentorstvom Joeja Lovana in Georga Garzoneja), ter magistriral na Akademiji za glasbo v Gradcu. Sodeloval je z izjemnimi imeni svetovnega jazza – med njimi so Dave Liebman, Branford Marsalis, Esperanza Spalding, Vijay Iyer, Jeff “Tain” Watts, Maceo Parker in številni drugi.
Kot avtor je izdal osem albumov, ki so prejeli odlične kritike v revijah Downbeat, Jazzwise, Jazz Podium, na portalu All About Jazz ter v časopisih The New York Times in The Guardian, kjer so ga označili za »vzhajajočo zvezdo generacije, ki ustvarja glasbo novega stoletja.«
Pukl je stalno prisoten na svetovni jazzovski sceni – nastopa v ZDA, Aziji in po Evropi, na festivalih kot so Moers, Pori, Berlin Jazz Festival, Jazz à Vienne in Winter Jazz Festival, ter v klubih, kot so Blue Note, The Jazz Gallery, Ronnie Scott’s in Porgy & Bess. V svojih projektih raziskuje meje modernega jazza, proste improvizacije in sodobne umetniške glasbe, pri čemer vedno izpostavlja dialog in zvočno povezanost med člani zasedbe.
Zasedba:
Jure Pukl – saksofon
Marko Črnčec – klavir
Ameen Saleem – kontrabas
EJ Strickland – bobni
Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.
Foto: Aljoša Videtič

Ana Čop in BBKK Combo
2025-09-20 20:00 - 23:00
sobota, 20. 9. 2025, ob 20:00
Vstopnina: 10€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.
Ana Čop je večkrat nagrajena vokalistka in skladateljica, rojena 1994 v Ljubljani. Glasbeno pot je začela kot klasična pianistka, nato pa se je posvetila jazzu. Po začetnem študiju muzikologije in jazz petja v Ljubljani se je izpopolnjevala na Univerzi za glasbo v Gradcu in pozneje na prestižni akademiji Jazzcampus v Baslu, kjer je zaključila dva magistrska študija — jazz vokala (2022) in jazz vokalne pedagogike (2024). Od avgusta 2024 poučuje jazz/pop vokal na glasbeni šoli baselske akademije.
Ana je aktivna koncertna izvajalka, pogosto nastopa na prizoriščih in festivalih po Evropi, kot so Jazz Festival Ljubljana, Südtirol Jazz Festival in Apples & Olives. Je vodja več lastnih projektov (med njimi LILAMORS) ter članica različnih mednarodnih zasedb (Trokut, Kugelförmigkeit, Ana Čop & Kristijan Krajnčan duo). Kot ustvarjalka deluje tudi na področju otroškega glasbenega gledališča in glasbene pedagogike.
Leta 2020 je izdala prvenec ACTS! (Klopotec), leta 2023 pa s projektom LILAMORS album When I Am Dead, My Dearest, ki je prejel izjemne odzive kritikov. Je tudi dobitnica zlate plakete TEMSIG (2016), zmagovalka avstrijskega tekmovanja MM Jazz Talente (2018) in dolgoletna štipendistka Ministrstva za kulturo RS. Od 2022 sodeluje kot kuratorka mednarodne jazz delavnice in festivala Jazzinty.
Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Igor Lumpert & Innertextures
2025-11-03 20:00 - 22:00
ponedeljek, 3. 11. 2025, ob 20:00
Vstopnina: 10€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.

🎷 Igor Lumpert & Innertextures – Drum Gods Tour 2025 🥁
Skupina Igor Lumpert & Innertextures, v kateri igrajo izjemni in mednarodno priznani glasbeniki: Igor Lumpert, tenor saksofon, soprano saxofon, kompozicije
Greg Ward (alt saksofon), Kenny Grohowski (bobni) ter Stephan Crump (kontrabas, nominiran za nagrado Grammy), bo konec oktobra 2025 krenila na novo koncertno turnejo po ZDA.
Na “Drum Gods Tour” bodo predstavljali povsem nov glasbeni material z naslovom “Drum Gods”, ki so ga že deloma izvedli na nedavno zaključeni evropski turneji oktobra 2024. Odzivi občinstva so bili izjemno pozitivni, kar jim daje dodaten zagon, da novembra, takoj po koncu turneje, stopijo v studio in začnemo snemati nov album.

🎺 Zasedba:

Igor Lumpert – tenor saksofon / kompozicije
Greg Ward – alt saksofon
Stephan Crump – kontrabas
Kenny Grohowski – bobni

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Petra Onderuf in Big band Krško
2025-11-23 19:00 - 22:00
nedelja, 23. 11. 2025, ob 19:00
Vstopnina: 10€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.
Petra Onderuf je jazz violinistka, ki kljubuje konvencijam in pomaga oblikovati vlogo violine v jazzu. Svoje znanje jazza in klasične glasbe združuje s strastjo do raziskovanja svetovnih glasbenih tradicij, kar se odraža v njeni glasbi, ki vključuje elemente različnih žanrov in kultur. Njeno brezkompromisno improviziranje in inovativno skladanje sta ji prinesla ugled umetnice, ki nenehno raziskuje in presega meje svojega inštrumenta. Nastopa z različnimi zasedbami po vsem svetu, njene kompozicije pa so izvajali številni ansambli, med drugim tudi HRT Big Band.

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

3. Festival 2-5-1: Slide Continuum
2025-12-04 20:00 - 22:00
četrtek, 4. 12. 2025, ob 20:00
Big Band Krško in Zavod 2-5-1 JAZZ z veseljem predstavljata tretjo edicijo Festivala 2-5-1 – glasbenega dogodka, ki s svojo energijo, iskrenostjo in odprtostjo povezuje ljudi skozi jazz kulturo v Posavju in širše.
Cilj festivala je preprost, a pomemben: ustvariti prostor, kjer umetniki lahko predstavijo svoje delo, občinstvo pa doživi nekaj res posebnega – vse v intimni in avtentični atmosferi Studia 44, enega najbolj kultnih prizorišč v regiji.
Festival tudi letos ponuja raznolike nastope, ki združujejo improvizacijo, sodoben jazz in ustvarjalne glasbene projekte.
Slide Continuum
Slide Continuum je mednarodni ansambel pozavn, ki ga je zasnoval Janez Hrastovšek. Zasedbo sestavljajo glasbeniki iz Slovenije, Hrvaške, Srbije, Madžarske in Italije – nekdanji sošolci z Rotterdamskega konservatorija Codarts in sodelavci iz Jazz Orkestra HRT. Hrastovšek je študiral pri prof. Ilji Reijngoudu, trenutno pa nadaljuje magistrski študij na Kunstuniversität Graz, Institut für Jazz, pod mentorstvom prof. Luisa Bonille.
Slide Continuum je ena redkih – če ne celo prva – tovrstnih jazzovskih zasedb v širši regiji. Šest pozavn ob spremljavi klavirja, basa in bobnov ustvarja razgiban, bogat zvok, v katerem se prepletajo avtorske skladbe, priredbe članov ansambla in izbrane kompozicije, napisane za to zasedbo.
Zasedba:
Pozavne: Domen Gantar, Max Ravanello, Miron Hauser, Luka Žužić, Vid Žgajner, Janez Hrastovšek
Ritem sekcija: Rok Zalokar (klavir), Dejan Hudoklin (bas), Žiga Smrdel (bobni)
VSTOPNICE
Predprodaja:
https://olaii.com/event/8520/festival-2-5-1/
Posamezni dnevi:
4. 12. – 10 €
5. 12. – 13 €
6. 12. – 15 €
Paketne karte:
Dvodnevna – 22 €
Tridnevna – 28 €
Na dan koncerta:
Možen bo nakup vstopnice samo za tisti dan / posamezni koncert.

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

3. Festival 2-5-1: Kumovi
2025-12-05 20:00 - 22:00
petek, 5. 12. 2025, ob 20:00
Big Band Krško in Zavod 2-5-1 JAZZ z veseljem predstavljata tretjo edicijo Festivala 2-5-1 – glasbenega dogodka, ki s svojo energijo, iskrenostjo in odprtostjo povezuje ljudi skozi jazz kulturo v Posavju in širše.
Cilj festivala je preprost, a pomemben: ustvariti prostor, kjer umetniki lahko predstavijo svoje delo, občinstvo pa doživi nekaj res posebnega – vse v intimni in avtentični atmosferi Studia 44, enega najbolj kultnih prizorišč v regiji.
Festival tudi letos ponuja raznolike nastope, ki združujejo improvizacijo, sodoben jazz in ustvarjalne glasbene projekte.
Kumovi
“Botri” so nonet, ki združuje vidne predstavnike slovenske jazzovske scene – člane Big Banda RTV Slovenija, pedagoge ter avtorje, ki že več desetletij oblikujejo sodobni slovenski jazz. Njihova glasba je izrazito avtorska: člani zasedbe pišejo nove skladbe posebej za nonet ali pa preoblikujejo znane jazzovske standarde v sveže, premišljene aranžmaje, ki izkoriščajo barvno širino in dinamiko devetčlanske postavitve.
Zasedbo odlikuje preplet virtuoznosti, aranžerske domišljenosti in izrazite medsebojne komunikacije, ki se razvija iz njihove dolgoročne skupne poti v različnih zasedbah. Rezultat je glasba, ki ni niti tradicionalna niti radikalno sodobna, temveč tisto vmes: odprt, zrel in zelo evropski jazzovski izraz, ki nagovori tako poznavalce kot poslušalce, ki si želijo jasne melodike in močnih zvočnih slik.
Na tokratnem koncertu bodo predstavili album prvenec KUMOVI – Barbarian Shop, projekt, ki združuje avtorske kompozicije, inspirirane z modernim jazzom, evropskim zvokom, improvizacijo in prepoznavnimi ritmičnimi zasuki, značilnimi za člane benda. Album kmalu izide kot dvojni vinil, kar dodatno potrjuje resnost in ambicijo njihovega ustvarjalnega sveta.
Člani zasedbe:
David Jarh – trobenta
Tomaž Gajšt – trobenta
Jaka Kopač – alt saksofon
Lenart Krečič – tenor saksofon
Adam Klemm – tenor saksofon
Blaž Trček – bariton saksofon
Milan Stanisavljević – klavir
Nikola Matošić – kontrabas
Gašper Bertoncelj – bobni

VSTOPNICE
Predprodaja:
https://olaii.com/event/8520/festival-2-5-1/
Posamezni dnevi:
4. 12. – 10 €
5. 12. – 13 €
6. 12. – 15 €
Paketne karte:
Dvodnevna – 22 €
Tridnevna – 28 €
Na dan koncerta:
Možen bo nakup vstopnice samo za tisti dan / posamezni koncert.
Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

3. Festival 2-5-1: Jan Sever Trio, Big Band Krško & Adam Klemm
2025-12-06 20:00 - 22:00
sobota, 6. 12. 2025, ob 20:00
Big Band Krško in Zavod 2-5-1 JAZZ z veseljem predstavljata tretjo edicijo Festivala 2-5-1 – glasbenega dogodka, ki s svojo energijo, iskrenostjo in odprtostjo povezuje ljudi skozi jazz kulturo v Posavju in širše.
Cilj festivala je preprost, a pomemben: ustvariti prostor, kjer umetniki lahko predstavijo svoje delo, občinstvo pa doživi nekaj res posebnega – vse v intimni in avtentični atmosferi Studia 44, enega najbolj kultnih prizorišč v regiji.
Festival tudi letos ponuja raznolike nastope, ki združujejo improvizacijo, sodoben jazz in ustvarjalne glasbene projekte.
Trio Sever–Lampret–Krajnčan
Trio je nastal kot naravna razširitev Severjevega avtorskega raziskovanja, predstavljenega na solo albumu Nordica, ki združuje severnjaško introspekcijo, klasično pianizem in sodobne jazzovske vplive. V triu se ta zvočni svet razpre, saj Lampret in Krajnčan v kolektiv vnašata svoje izrazite avtorsko-improvizacijske prakse: Lampret z melodiko in tonskimi barvami, ki izhajajo iz sodobne kontrabasovske literature, Krajnčan pa s prepoznavno kombinacijo subtilnosti, orkestralnega razmišljanja in ritmične drznosti.
Njihova glasba vsebuje širok razpon estetskih referenc – od sodobnega evropskega jazza, preko vplivov minimalizma, do improvizacij, ki se včasih približajo komorni glasbi. V ospredju so poslušanje, odzivnost in občutek za prostor, zaradi česar vsaka izvedba postane neponovljiva. Kompozicije dajejo strukturo, a končni rezultat vedno nastane v trenutku, kar ustvarja izkušnjo, ki je obenem intimna in mogoča.
Zasedba:
Jan Sever – klavir
Jošt Lampret – kontrabas
Kristijan Krajnčan – bobni

Big Band KK & Adam Klemm (dir. Klara Lavriša)
V drugem delu večera bo Big Band Krško predstavil glasbo saksofonista in skladatelja Adama Klemma, enega najbolj razpoznavnih glasbenikov na slovenski jazz sceni. Klemmov glasbeni jezik je oblikovan iz močnega balkanskega, madžarskega in evropskega zvočnega izročila, ki ga prepleta z modernim jazzovskim izrazom, improvizacijo in izrazito melodičnim pristopom.
Njegove skladbe imajo značilen dramaturški lok: pogosto izhajajo iz preprostega motiva, ki se postopoma razvije v kompleksne ritmično-melodične strukture, pri čemer bigbandovsko okolje omogoča širok zvočni razmah. Klemm je od leta 2008 član Big Banda RTV Slovenija, deloval je v East West European Jazz Orchestra, sodeloval pri številnih projektih po Evropi, ter vodil lastne skupine (Hot Coolen, Nostalgija, Instant Pleasure).
Program, pripravljen posebej za ta večer, prinaša čustveno nabite melodije, sodobne harmonije in energičen, ritmično prepletajoč se zvok, ki pokaže, kako Klemmovo pisanje zaživi v široki paleti barv big banda. Dirigira Klara Lavriša, mlada skladateljica in aranžerka, diplomantka jazz kompozicije na Univerzi za glasbo v Gradcu.

VSTOPNICE
Predprodaja:
https://olaii.com/event/8520/festival-2-5-1/
Posamezni dnevi:
4. 12. – 10 €
5. 12. – 13 €
6. 12. – 15 €
Paketne karte:
Dvodnevna – 22 €
Tridnevna – 28 €
Na dan koncerta:
Možen bo nakup vstopnice samo za tisti dan / posamezni koncert.
Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Jaka Kopač - Circle of Four
2026-01-29
četrtek, 29. 1. 2026, ob 20:00
Vstopnina: 15€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.

🎷 Jaka Kopač – Circle of Four 🥁
Jaka Kopač sodi med najvidnejše slovenske jazz saksofoniste mlajše generacije. Prepoznaven je po toplem, liričnem tonu ter energičnem in zrelem improvizacijskem jeziku. Glasbeno pot je začel v Sloveniji, se izpopolnjeval v Gradcu, magistriral na Sibeliusovi akademiji v Helsinkih, pomemben del ustvarjalnega razvoja pa je oblikoval tudi v New Yorku. Sodeloval je v številnih mednarodnih zasedbah in orkestrih, med drugim European Movement Jazz Orchestra, European Jazz Orchestra in UMO Big Band, ter z glasbeniki, kot so Jonathan Blake, Jimmy Owens, Orrin Evans in Vicente Archer. Njegova avtorska glasba združuje sodoben jazzovski izraz z izrazito melodiko, pri čemer improvizacija predstavlja osrednje gonilo njegovega glasbenega razmišljanja.
Kvartet Circle of Four poleg Kopača na alt saksofonu sestavljajo pianist Alan Bartuš, kontrabasist Miloš Čolović in bobnar Vladimir Kostadinović. Zasedbo povezuje dolgoletno sodelovanje in izjemen občutek za kolektivno igro, ki se razkriva v odprti formi, natančni komunikaciji in dinamičnem koncertnem toku. Repertoar prepleta avtorsko glasbo in jazzovske standarde ter ustvarja uravnotežen dialog med strukturo in spontano improvizacijo.

🎺 Zasedba:

Jaka Kopač – alt saksofon
Alan Bartuš (Slovaška) – klavir
Miloš Čolović (Srbija) – kontrabas
Vladimir Kostadinović – bobni

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Žan Cesar & BBKK Combo
2026-02-06 20:00 - 23:00
petek, 6. 2. 2026, ob 20:00
Vstopnina: 15€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.

🎷 Žan Cesar & BBKK Combo 🥁
Žan Cesar je obetaven trobentač, ki je vedno bolj dejaven na slovenski, kakor tudi mednarodni jazz sceni .
Šolanje je zaključil z odliko na univerzi v Gradecu (KUG) v razredu profesorja Jamesa Rotondija. Je vodja ali reden član večih projektov, med njimi so Jakomini Jazz Trio, Žan Cesar Quartet, Generator, Pinetree, Funk Fu idr., hkrati pa je reden substitut različnih big bandov in drugih zasedb: Big Band RTV, Jazz Orkestar HRT, Big Band Krško, Nina Strnad Jazz Band…
Sodeloval je z različnimi znanimi velikani jazz in popularne glasbe, kot so Luis Bonilla, Alex Sipiagin, Enrico Pieranunzi, Sigi Feigl, Ben Van Gelder, Robin Eubanks, John Riley, Chris Smith, Javier Girotto, Torsten Goods, Klaus Gesing, Darlene Love, Robben Ford, Max Mutzke, Silvije Glojnarić, Marko Churnchetz, Primož Grašič…

🎺 Zasedba:

Žan Cesar – trobenta

Urban Levičar – klavir

Urban Cedilnik – bas

Jan Istenič – bobni

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Rok Zalokar Zhlehtet
2026-02-14 20:00 - 23:00
sobota, 14. 2. 2026, ob 20:00
Vstopnina: 15€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.

🎷 Rok Zalokar Zhlehtet 🥁
Rok Zalokar se v Studio 44 vrača s projektom Zhlehtet, tokrat v svoji največji obliki – kot oktet.
Jazzovski pianist in skladatelj Rok Zalokar od leta 2019 vodi kolektiv Zhlehtet, katerega značilnost je, da se pojavlja v različnih konstelacijah, od tria do pričujočega okteta. Združuje najvidnejše glasbenike nove (ob)jazzovske generacije, ki so poleg samosvojega izraza na instrumentu tudi skladatelji in ustvarjalci.

Glasba se navdihnjeno giblje od energičnega folklornega jazza skozi ambientalne pasaže in eksperimentalne zvoke, do z elektronskimi plastmi prepletenih tekstur kozmičnega oziroma spiritualnega jazza. Poseben poudarek je na sinergiji sodelujočih glasbenikov ter na premišljenem ravnovesju med akustičnimi in elektronskimi inštrumenti. Na koncertu v Studiu 44 bodo predstavili najnovejši album Pieces for Collective Change, ki je novembra 2025 izšel pri založbi Jazz Cerkno Records in bil izbran za domači album leta 2025.

Rok Zalokar je pianist, skladatelj in producent iz Ljubljane, ki se je po letih študija in ustvarjanja v Rotterdamu in Københavnu vrnil v Slovenijo in postal ena osrednjih osebnosti domače kreativne glasbene scene. Poleg rednih gostovanj v Studiu 44 z različnimi zasedbami in v okviru BBKK Combo tokrat predstavlja projekt, v katerem še posebej pride do izraza njegova sposobnost povezovanja raznolikih glasbenih osebnosti v enoten, odprt kolektiv. Njegovo ustvarjanje temelji na avtorski glasbi, improvizaciji in raziskovanju novih zvočnih možnosti, pri čemer Zhlehtet ostaja prostor nenehnega razvoja in skupnega iskanja.

🎺 Zasedba:

Rok Zalokar – klavir
Alja Petric – vokal, tolkala
Urška Preis – harfa, efekti
Boštjan Simon – saksofon
Janez Hrastovšek – pozavna
Jošt Drašler – bas
Kristijan Krajnčan – čelo, bobni
Žiga Smrdel – bobni

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Big Band Krško in Izidor Leitinger
2026-02-22 18:00 - 23:00
nedelja, 22. 2. 2026, ob 18:00
Vstopnina: 15€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.

🎷 Big Band Krško in Izidor Leitinger 🥁

Izidor Leitinger je priznani slovenski trobentač, dirigent in skladatelj, ki je kot dirigent z Big bandom Krško že sodeloval ob koncertu v Kulturnem domu Krško, tokrat pa ga bomo v tej vlogi gostili v Studiu 44. Glasbeno pot je začel s študijem klasične trobente na Konservatoriju za glasbo in ples v Mariboru, nadaljeval pa na Univerzi za glasbo in upodabljajočo umetnost v Gradcu, kjer je diplomiral iz jazz trobente.
Svoje znanje je izpopolnjeval na mednarodnih seminarjih in delavnicah v Rotterdamu, Gradcu, Grožnjanu in Los Angelesu. Kot trobentač in dirigent je deloval v številnih zasedbah, med drugim v HGM Jazz orkestru Zagreb, Evropskem jazz orkestru mladih (kot prvi trobentač), Big Bandu RTV Slovenija, kjer je ustvarjal tudi aranžmaje, European Movement Jazz Orchestra ter Big Bandu Slovenske vojske. Je ustanovitelj in vodja zasedbe The Fool Cool Jazz Orchestra, s katero izvaja avtorsko glasbo in sodeluje z uveljavljenimi glasbeniki, med njimi tudi z Zoranom Predinom.

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Patricija Škof & BBKK combo
2026-03-07 20:00 - 23:00
sobota, 7. 3. 2026, ob 20:00
Vstopnina: 15€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.

🎷 Patricija Škof & BBKK combo 🥁

Patricija Škof je slovenska vokalistka, ki trenutno živi v Baslu v Švici. Nedavno je zaključila magistrski študij jazz glasbe na Jazzcampusu Akademije za glasbo v Baslu, kjer nadaljuje s študijem jazz pedagogike. V zadnjih letih je imela priložnost sodelovati in napredovati s priznanimi umetniki iz sodobnega jazzovskega sveta, kot so Lionel Loueke, Ambrose Akinmusire, Lisette Spinnler, Guillermo Klein, Ben Wendel, Anat Cohen, Sullivan Fortner idr.
Leta 2021 je prejela študentsko glasbeno nagrado Downbeat, leta 2024 tretjo nagrado Jazzon (nagrada za najboljšo slovensko jazzovsko skladbo), leta 2022 se je uvrstila v finale 1. mednarodnega jazzovskega pevskega tekmovanja Gabor Winand, leta 2023 Festivala slovenskega šansona in leta 2018 MM Jazzfestivala, izbrana pa je bila tudi za prestižne projekte, kot so Elbphilharmonie Jazz Academy, Bundesjazzorchester in JM Jazz World Orchestra. Sodelovala z različnimi zasedbami in big bandi (Big Band RTV Slovenija, Big Band Krško, Big Band Radlje, Big Band Šentjur, Punt Big Band itd.).
Je izvajalka in voditeljica različnih glasbenih projektov, v prvi vrsti svojega tria birds of unknown, ki predstavlja njene avtorske skladbe in aranžmaje na domačih in mednarodnih odrih. Leta 2022 je s triom izdala prvenec Gently Sailing, konec leta 2024 pa solistični album Exploration Of My Own Voices.

🎺 Zasedba:

Patricija Škof – vokal
TBA
TBA
TBA

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Kristijan Krajnčan Quartet: "Med se iskrí v temí "
2026-03-20 20:00 - 23:00
petek, 20. 3. 2026, ob 20:00
Vstopnina: 15€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.

🎷 Kristijan Krajnčan Quartet: “Med se iskrí v temí “🥁

Kristijan Krajnčan sodi med najvidnejše evropske umetnike svoje generacije. Kot virtuoz na violončelu in bobnih, skladatelj ter filmski ustvarjalec je nastopil v več kot 25 državah sveta in sodeloval pri več kot 55 albumih. Njegovo delo zaznamuje ambicija povezovanja antičnega pripovedništva s sodobnimi kreativnimi praksami.
Album Med se iskrí v temí je nastal kot tiho raziskovanje lepote v starem, spregledanem in nežnem. Kristijan Krajnčan se v njem vrača k materialu, ki je vzniknil ob njegovem solo projektu DrummingCellist: Zabučale gore – k slovenski ljudski dediščini, mitologiji in notranjim krajinam zvoka. Skupaj s Tomažem Gajštom, Boštjanom Simonom in Robertom Jukičem ustvarja zvočni svet, v katerem se sodobni jazz prepleta s folklornimi odmevi in novo-klasično občutljivostjo.
To je glasba, ki ne kriči, temveč sveti.Poklon preteklosti in hkrati povabilo k ponovnemu stiku – z naravo, s skupnostjo, z notranjo iskro.

🎺 Zasedba:

Tomaž Gajšt – trobenta
Boštjan Simon – tenor saksofon
Robert Jukič – kontrabas
Kristijan Krajnčan – bobni, violončelo, kompozicije

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Dubravko Lapaine
2026-04-04 20:00 - 22:00
sobota, 4. 4. 2026, ob 20:00
Vstopnina: Prostovoljni prispevki. Rezervacija je možna na info@bigbandkk.si.

🎷 Dubravko Lapaine🥁

Dubravko Lapaine bo v Studiu 44 izvedel solo koncert na didgeridooju z minimalno dodatno zvočno kuliso. Čeprav gre za solo nastop na didgeridooju, ta pogosto ne zveni kot tak, saj kompozicije večkrat vključujejo poliritmične in polifonične segmente. Srž je v toku močnih prvinskih zvokov, iz katerih razpoznavamo bobne, violino, trobento ali električno kitaro. Ti zvoki pa ne izhajajo iz vnaprej določenega koncepta, temveč iz spontane ustvarjalne moči. Koncert tako odraža občutke lepote, navdiha in moči v iskanju lastnega srca v najčistejši obliki.

🎺 Zasedba:

Dubravko Lapaine – didgeridoo

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Marko Churnchetz Trio meets Alex Goodman
2026-04-18 20:00 - 23:30
sobota, 18. 4. 2026, ob 20:00
Vstopnina: 15€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.

🎷 Marko Churnchetz Trio meets Alex Goodman🥁

Marko Črnčec je en izmed najbolj priznanih sodobnih slovenskih glasbenikov. Na mednarodnem prizorišču je znan kot multi- instrumentalist, skladatelj, aranžer ter producent, zlasti v jazzu ter popularni glasbi.
Njegov zadnji avtorski album z naslovom Without Words (ZKPRTV, 2024), ki je posvečen enemu naših največjih skladateljev Mojmirju Sepetu, je bil odlično sprejet med publiko in požel pohvale med kritiki.
Zadnja 4 leta je Marko tudi član zasedbe odličnega ameriškega jazz kitarista Jonathana Kreisberga, s katerim koncertira po celem svetu.
Marko Črnčec je nastopal ter snemal z naslednjimi velikimi imeni glasbenega sveta:
Billy Hart, Seamus Blake, Jonathan Kreisberg, Rez Abbasi, Joe Locke, Mike Moreno, Eric Harland, Wayne Escoferry, Melissa Aldana, Damion Reid, Mark Shim, Justin Brown, Marcus Gilmore, Rudy Royston, Suresh Talwalkar, Jonathan Powell, Joe Sanders, Jonathan Hoard, Gwen Hughes, Stefan Milenkovich in še bi lahko naštevali.
Nastopal je na večjih festivalih in odrih po svetu, kot so:
TIJC Festival Bangkok, Brosella Jazz Festival, Havana Jazz Festival, Blue Note Jazz Club NYC, Blue Note Nagoya, Jazz Standard NYC, Jazz Gallery NYC, Unterfahrt Jazz Club Munich, Porgy and Bess Vienna, Vienna Konzerhaus, Jazz Festival Sarajevo, Jazz Festival Beograd, Jazz Festival Ljubljana, Salsa Festival Barcelona, Ohrid Music Festival, Nishville Jazz Festival, Rovinj Salsa Festival, Dubrovnik Music Festival, Stockholm A-Capella Festival, Sava Center Beograd, Gramercy Theater NYC, Bimhuis Amsterdam, Gregorys Jazz Club Rome, Sunside Sunset Paris, Blue Whale Jazz Club Los Angeles ter mnogih drugih.
Tokrat Marko Črnčec združuje moči z odličnim ameriškim kitaristom Alexom Goodmanom, s katerim se je spoznal med dolgoletnim bivanjem v prestolnici jazz glasbe New Yorku. Repertoar je sestavljen iz avtorskih skladb Črnčeca ter Goodmana. Ne zamudite tega izvrstnega glasbenega srečanja!

🎺 Zasedba:

Marko Churnchetz – piano
Alex Goodman – guitar
Philipp Zarfl – doublebass
Karl Henrik Ousback – drums

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.

Ratko Divjak Trio
2026-05-15 20:00 - 23:30
petek, 15. 5. 2026, ob 20:00
Vstopnina: 15€; za osnovnošolce, dijake in študente je vstop prost. Karte so na voljo pred koncertom. Rezervacija je možna na info@bigbandkk.si.

🥁Ratko Divjak Trio🥁

Ratko Divjak je bil pionir jugoslovanskega rocka z ikoničnimi skupinami. Bil je 40 let bobnar Big banda RTV Slovenija, njegovo igranje pa je zabeleženo na več kot 10.000 skladbah. V zadnjih letih je kot uveljavljen jazz glasbenik aktiven tako na domači glasbeni sceni kot v sosednjih državah.
V triu se mu pridružujeta kitarist, skladatelj in producent Igor Bezget ter basist Tadej Kampl. Ta dva priznana glasbenika že desetletja bogatita domačo in mednarodno kulturno krajino, njuna glasba pa je predstavljena na več kot 100 posnetkih.
Glasba tria temelji na izvirnih in svežih interpretacijah tako standardnega jazzovskega repertoarja kot avtorskih skladb, ustvarjenih posebej za to zasedbo.

🎺 Zasedba:

Ratko Divjak – bobni
Igor Bezget – kitara
Tadej Kampl – bas

Koncerti Jazz v Studiu 44 potekajo od leta 2017. Organizira jih Kulturno društvo Big band Krško s podporo Mestne občine Krško in Ministrstva za kulturo RS.
Donatorji klavirja so Krka d.d, Gen energija d.o.o. in Hess d.o.o.
